text: Близо 70% от данъчните декларации на смолянчани подадени онлайн - Smolyan.bgvesti.NET
  Близо 70% от данъчните декларации на смолянчани подадени онлайн
  09:34, 27 мар 2020 г.
  Над 1 900 клиенти на НАП Смолян са подали годишните си данъчни декларации за облагане на доходите по електронен път до момента. Над 67 % от всички получени в агенцията формуляри са изпратени онлайн, като общият брой на обработените декларации е малко над 2 900.
  От НАП напомнят, че подаването на декларации за доходите на физически лица и внасянето на данъка трябва да стане до 30 април и съветват клиентите си да използват електронната услуга за деклариране на доходите по интернет с персонален идентификационен код (ПИК). От началото на 2020 г. до момента в офиса на НАП в Смолян са издадени над 1800 ПИК, който могат да използват за всички е-услуги на приходното ведомство.